R: Pacht eines Grundstücks / V: Dokumente
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18561 6/5BC Alexandria

Πρωτάρχωι παρὰ Πτολεμαίου τοῦ Ἀνταίου Τημενείου καὶ Λέοντος τοῦ Θεοδότου Ἀλεξανδρέως καὶ παρὰ Ἀπολλωνίου τοῦ Ἀχιλλέως Πέρσου τῆς ἐπιγονῆς. συνχωρεῖ ὁ Ἀπολλώνιος μεμισθῶσθαι παρὰ τοῦ Πτολεμαίου καὶ Λέοντος ἐπὶ χρόνον ἔτη πέντε ἀπὸ Θῶυθ τοῦ εἰσιόντος ἕκτου καὶ εἰκοστοῦ ἔτους Καίσαρος παρὰ μὲν τοῦ Πτολεμαίου τὸ ὑπάρχον τῇ γυναικὶ αὐτοῦ Τρυφαίνηι Θέωνος ἀστῆι μέρος τρίτον, παρὰ δὲ τοῦ Λέοντος ὁμοίως τὸ ὑπάρχον αὐτῷ μέρος τρίτον ἀπὸ κοινοῦ καὶ ἀδιαιρέτου τενάγους [...][...] ἀρουρῶν τεσσάρων ἡμίσους ἢ ὅσαι ἐὰν [...] ὦσι, ἐν αἷς νυνὶ ἄμπελοι καὶ ῥοδεὼν καὶ κυαμῶνες οὐσῶν δὲ ἐν σφραγῖσι δυσὶ ἐπὶ τῆς κατὰ Κανωβὸν ταινίας κατὰ ἱερὰν ἐν τοῖς λεγομένοις Τὰ συνεχόμενα Παμυχήους φόρου τοῦ συνκεχωρημένου κατʼ ἐνιαυτὸν ἕκαστον ἀργυρίου δραχμῶν ὀγδοήκοντα , ὃν καὶ διορθώσεται ὁ Ἀπολλώνιος ἀποδοὺς τῶι Πτολεμαίωι καὶ Λέοντι κατʼ ἔτος ἐν ἀναφοραῖς ἰσομερέσι τρισὶ διὰ τετραμήνου ἀνυπόλογον παντὸς ὑπολόγου καὶ ἀνηλώματος, ἐπὶ τούτοις τὸν Ἀπολλώνιον ἀντεχόμενον τῶν μεμισθωμένων ἐπιτελεῖν ἀμπέλων καὶ τῶν κυαμώνων τὰ προσήκοντα ἔργα πάντα καθʼ ὥραν καὶ κατὰ καιρὸν ἀρεστῶς μηδὲν [...]εργοῦντα μηδὲ καταβλάπτοντα μηδὲ παραλείποντα ἔργον μηδὲν τῶν εἰς εὐεργίαν ἀνηκόντων, σκάπτων τὸ κοινὸν κατὰ τρόπον καὶ ποτίζων τοῖς δέουσι ποτισμοῖς κατα νευων τῇ κατὰ καιρὸν λαχανείᾳ καὶ ἐάν τινα τῆς ἀμπέλου ἢ τοῦ ῥοδεῶνος ἐγλείπῃ, ἀντικαταφυτεύειν τὰ αὐτὰ γένη αὐτενίαυτα καὶ μὴ ἐγλιπεῖν τὴν μίσθωσιν ἐντὸς τοῦ χρόνου, διελθόντος δὲ τούτου παραδοῦναι αὐτὸν τὰ μεμισθωμένα σύνφυτα καὶ εὐθηνοῦντα καὶ ευερημενα καὶ καθαρὰ ἀπὸ πάσης δείσης καὶ ἐν μηδενὶ χείρονα [...][...] δὲ καὶ τὸν φραγμὸν ὑγιᾶ οἷον καὶ παρείληφεν ἢ καθʼ ὃ ἐὰν παραβαίνῃ, εἶναι αὐτὸν παραχρῆμα ἀγώγιμον καὶ συνέχεσθαι μέχρι τοῦ ἐπʼ ἀνάγκαις τα μ[...][...][...] ἐπιτελέσαι καὶ ἐκτεῖσαι οὕς τε ἐὰν ἐνοφείλῃ τῶν φόρων σὺν ἡμιολίᾳ καὶ τὰ βλάβη καὶ δαπανήματα καὶ ἄλλας ἐπίτιμον ἀργυρίου δραχμὰς πεντακοσίας ἐξουσίας οὔσης τοῖς μεμισθωκόσι, ἐὰν ἔν τινι παρασυγγράψῃ ὁ Ἀπολλώνιος, ἐγβάλλειν αὐτὸν ἐντὸς τοῦ χρόνου τῆς μισθώσεως καὶ ἑτέροις μεταδεναλας[...][...] πράσσειν δὲ καὶ τὸ ἐσόμενον παρὰ τὴν ἀναμίσθωσιν βλάβος γινομένης τοῖς μεμισθωκόσι τῆς πράξεως ἔκ τε τοῦ Ἀπολλωνίου καὶ ἐκ τῶν ὑπαρχόντων αὐτῶι πάντων καθάπερ ἐκ δίκης ἀκύρων οὐσῶν καὶ ὧν ἐὰν ἐπενέγκῃ πίστεων πασῶν καὶ προσταγμάτων σκέπης πάσης, ποιοῦντος δʼ αὐτοῦ κατὰ τὰ προγεγραμμένα καὶ τὸν Πτολεμαῖον καὶ Λέοντα βεβαιοῦν αὐτῶι τὴν μίσθωσιν ἐπὶ τὸν χρόνον [...][...] μετὰ τῆς τιαιν[...] ἐντὸς τ[...][...]ς ἀποθεῖναι τῶι φόρωι ἢ καὶ Πτολεμαῖον καὶ Λέοντα ἐνόχους εἶναι τοῖς αὐτοῖς βλάβεσι [...][...][...][...][...] [...][...][...][...][...] [...] συνχώρησιν ἐφʼ ὧι παραδέξονται τῶι Ἀπολλωνίωι τῶν γενομένων καρπῶν τὴν συντίμησιν. ἔτους κε Καίσαρος [...] [...] δι [...]